# data[].attributes.headline
Φαινεται ενα εγκαυμα

# data[].attributes.body
Φαινεται ενα εγκαυμα σοβαρο, δευτερου ή τριτου βαθμου. Πιθανον η επουλωση του να αφησει σημαντικες ουλες και να παρει πολυ χρονο.

# data[].attributes.headline
'Ενα χρήσιμο άρθρο!!!

# data[].attributes.subject
'Ενα χρήσιμο άρθρο!!!

# data[].attributes.body
Μπαριτάκη Μαρία

# data[].attributes.attachment_link.readable_text
Ένα έγκαυμα μπορεί να "κρύβει" διάφορες αιτίες. Οι πιο βασικές είναι να οφείλεται σε θερμικό ατύχημα, σε επαφή του δέρματος με κάποια καυστική ουσία, ή σε ένα ατύχημα στην κουζίνα. Η κάθε περίπτωση είναι διαφορετική και απαιτεί ειδικό χειρισμό. Δείτε ποια είναι τα σωστά βήματα που πρέπει να ακολουθήσετε σε περίπτωση που πάθετε έγκαυμα.

Θερμικό έγκαυμα

Mετά από επαφή με φωτιά, καυτή επιφάνεια, καυτό νερό ή υδρατμούς νιώθετε ένα πολύ έντονο καυστικό πόνο.
Πρώτες Βοήθειες

1. Απομακρυνθείτε από την πηγή της θερμότητας

2. Σκεπαστείτε με μια κουβέρτα (για να σταματήσει η φωτιά στα ρούχα αν υπάρχει)

3. Ρίξτε κρύο νερό στο έγκαυμα (όχι παγωμένο). Μη χρησιμοποιήσετε πάγο

4. Καλύψτε το έγκαυμα με ένα καθαρό κομμάτι ύφασμα ή αποστειρωμένη γάζα ή διαφανή μεμβράνη

5. Σταματήστε την αιμορραγία (αν υπάρχει)

6. Καλέστε βοήθεια και πηγαίνετε στο νοσοκομείο, αν το έγκαυμα είναι σοβαρό (μεγάλο σε έκταση, βαθύ, κλπ)

7. Αν χάσει τις αισθήσεις του μπορεί να χρειαστεί, αν γνωρίζετε, να κάνετε "τεχνητή αναπνοή" (Καρδιοαναπνευστική Αναζωογόνηση/ΚΑΡΠΑ).

ΠΡΟΣΟΧΗ

Μην βάλετε λάδια, αλοιφές, οδοντόκρεμες

Μην σπάτε τις φουσκάλες (φυσαλίδες)

Μην βάζετε αντισηπτικά υγρά

Αν έχει κολλήσει ύφασμα στο έγκαυμα δεν το τραβάμε. Προσεκτικά κόβουμε με ψαλίδι το ύφασμα που είναι ελεύθερο

Τα εγκαύματα στο πρόσωπο, στις παλάμες και στα πέλματα (πατούσες) θεωρούνται από τα πιο σοβαρά και χρειάζεται άμεση μεταφορά στο νοσοκομείο

Αντιμετώπιση σοβαρού εγκαύματος:
Χημικό έγκαυμα (καυστική ουσία)

Συμβαίνει αν έρθουμε σε επαφή (δέρμα, στόμα, μάτια, κλπ) με καυστικές ουσίες (π.χ. ασβέστης, χλωρίνη κλπ). Αν καταπιεί κάποιος μια καυστική ουσία νιώθει έντονο πόνο στο στόμα, στον φάρυγγα, τον οισοφάγο, έχει δυσκολία να καταπιεί την τροφή, ίσως κάνει εμετό και πρέπει να μεταφερθεί αμέσως στο νοσοκομείο. Γενικά μπορεί να έχει χαμηλή αρτηριακή πίεση, ταχυκαρδία και έντονη εφίδρωση (να ιδρώνει πολύ).
Πρώτες Βοήθειες

1. Βγάλτε δακτυλίδια και γενικά κοσμήματα (κίνδυνος να πρηστεί η περιοχή/οίδημα)

2. Ξεπλύνετε την περιοχή με άφθονο νερό για 20- 30 λεπτά (για να απομακρυνθεί η καυστική ουσία)

3. Πιείτε νερό ή γάλα

4. Μεταφορά στο νοσοκομείο, αν χρειάζεται

ΠΡΟΣΟΧΗ
Αν έχει κολλήσει ύφασμα στο έγκαυμα δεν το τραβάμε. Προσεκτικά κόβουμε με ψαλίδι το ύφασμα που είναι ελεύθερο.

Τα εγκαύματα στο πρόσωπο, στις παλάμες και στα πέλματα (πατούσες) θεωρούνται από τα πιο σοβαρά και χρειάζεται άμεση μεταφορά στο νοσοκομείο.

Έγκαυμα στην κουζίνα

Έγκαυμα κατά την διάρκεια του μαγειρέματος
Πρώτες Βοήθειες

Βάλτε το κάτω από δροσερό νερό (όχι παγωμένο) ή καλύψτε το με ένα καθαρό βρεγμένο πανί

Καλύψτε το έγκαυμα με έναν αποστειρωμένο επίδεσμο ή καθαρό πανί

Μην το πιέζετε και μην το τρίβετε

Πάρτε παρακεταμόλη για τον πόνο

Μην βάζετε πάγο, αυτοκόλλητους επιδέσμους, κρέμα, σπρέι λάδι

Εάν ένα έγκαυμα φαίνεται να είναι σοβαρό (μεγάλη έκταση, βαθύ, κλπ) ή εάν εμφανίσετε σημάδια λοίμωξης (αν κοκκινίσει, πρηστεί, κλπ), καλέστε τον γιατρό σας

Απλές συμβουλές

Μείνετε στην κουζίνα όταν έχει αρχίσει το μαγείρεμα

Κρατήστε μακριά από την επιφάνεια θέρμανσης, πετσέτες πιάτων, πλαστικές σακούλες και μακριά μανίκια.

Ποτέ μη μαγειρεύετε κρατώντας ένα παιδί ή ένα κατοικίδιο ζώο

Κρατήστε τα μικρά παιδιά και τα κατοικίδια μακριά από το μπροστινό μέρος του φούρνου

Απλές συμβουλές

Πάντα να δοκιμάζετε το νερό στο μπάνιο πριν μπει το παιδί στην μπανιέρα

Ποτέ μην αφήνετε το παιδί χωρίς επίβλεψη στην μπανιέρα

Χρησιμοποιήστε κούπες ή φλιτζάνια καφέ με καπάκια όταν είστε κοντά στα παιδιά

Κρατήστε μακριά από πίνακες ηλεκτρισμού ζεστά υγρά, όπως οι σούπες, καφέ, τσάι

Έγκαυμα από "ζεμάτισμα" (καυτό υγρό)
Πρώτες Βοήθειες

Βγάλτε τα ρούχα που βράχηκαν από το καυτό υγρό (νερό, γάλα, κλπ)

Βάλτε το σημείο κάτω από τρεχούμενο νερό βρύσης για 30 λεπτά

Μη βάζετε πάγο

Μη σπάτε και μην τρίβετε τις φουσκάλες. Αν σπάσουν μόνες τους καθαρίστε με τρεχούμενο νερό

Μη βάζετε κρέμες σε έγκαυμα με τραυματισμό (που έχει αιμορραγία)

# data[].attributes.attachment_link.title
Θερμικό, χημικό έγκαυμα-έγκαυμα κουζίνας: Όλα όσα πρέπει να γνωρίζετε - Now24.gr

# data[].attributes.attachment_link.description
Ένα έγκαυμα μπορεί να "κρύβει" διάφορες αιτίες. Οι πιο βασικές είναι να οφείλεται σε θερμικό ατύχημα, σε επαφή του δέρματος με κάποια καυστική ουσία, ή σε ένα ατύχημα στην κουζίνα. Η κάθε περίπτωση είναι διαφορετική και απαιτεί ειδικό χειρισμό. Δείτε ποια είναι τα σωστά βήματα που πρέπει να ακολουθήσετε σε περίπτωση που πάθετε έγκαυμα.

# data[].attributes.attachment_link.readable_text
Δρ Αδάμος Χατζηπαναγής, Παιδίατρος

Τα εγκαύματα είναι το δεύτερο σε συχνότητα αίτιο ατυχημάτων στην παιδική ηλικία. Τα εγκαύματα ανάλογα με την αιτία που τα προκάλεσε χωρίζονται σε θερμικά, ηλεκτρικά, χημικά και ακτινικά. Τα θερμικά εγκαύματα είναι τα πιο συχνά. Ανάλογα με τη σοβαρότητα του εγκαύματος χωρίζονται στις πιο κάτω κατηγορίες.

Πρώτου βαθμού.

Τα πρώτου βαθμού εγκαύματα είναι συνήθως το αποτέλεσμα επαφής με το δέρμα ζεστού νερού, ατμών ή υπερέκθεσης στον ήλιο. Το δέρμα κοκκινίζει, φουσκώνει, πονά και μπορεί να δημιουργηθεί φυσαλίδα. Θεραπεία:
* Ρίξτε μπόλικο δροσερό νερό στην περιοχή του εγκαύματος.
* Καλύψτε ελαφρά την περιοχή με μια αποστειρωμένη γάζα για να αποφύγετε τη μόλυνση.
* Μην τοποθετείτε στην περιοχή βούτυρο ή οποιαδήποτε σκόνη.

Δευτέρου βαθμού (ή μερικού πάχους).
Τα εγκαύματα αυτά προκαλούνται από την επαφή στο δέρμα χημικών ουσιών, ζεστών υγρών ή στερεών ή αν πάρει φωτιά κάποιο ρούχο του παιδιού. Καταστρέφεται μεγαλύτερο πάχος από τις στιβάδες του δέρματος. Το δέρμα κοκκινίζει, φουσκώνει, πονά και αναπτύσσεται φυσαλίδα. Θεραπεία:
* Ρίξτε μπόλικο δροσερό νερό στην περιοχή του εγκαύματος.
* Καλύψτε ελαφρά την περιοχή με μια αποστειρωμένη γάζα για να αποφύγετε τη μόλυνση.
* Μην τοποθετείτε στην περιοχή βούτυρο ή οποιαδήποτε σκόνη.
* Μη σπάζετε τις φυσαλίδες.
* Αν το έγκαυμα αφορά τα πόδια ή τα χέρια προσπαθήστε να τα κρατήσετε ψηλά.
* Τηλεφωνήστε στον γιατρό του παιδιού.

Τρίτου βαθμού (ή ολικού πάχους).
Η παρατεταμένη επαφή με ζεστά υγρά ή στερεά καθώς και η επαφή με τον ηλεκτρισμό μπορούν να προκαλέσουν εγκαύματα τρίτου βαθμού.Καταστρέφονται όλες οι στιβάδες του δέρματος. Στην αρχή μπορεί να μοιάζει με έγκαυμα δευτέρου βαθμού ή να ασπρίσει όλη η περιοχή. Το παιδί μπορεί να μην πονά λόγω καταστροφής των νεύρων της περιοχής.

Θεραπεία
* Ρίξτε μπόλικο δροσερό νερό στην περιοχή του εγκαύματος.
* Καλύψτε ελαφρά την περιοχή με μια αποστειρωμένη γάζα για να αποφύγετε τη μόλυνση.
* Μην τοποθετείτε στην περιοχή βούτυρο ή οποιαδήποτε σκόνη.
* Μη σπάζετε τις φυσαλίδες.
* Αν το έγκαυμα αφορά τα πόδια ή τα χέρια προσπαθήστε να τα κρατήσετε ψηλά.
* Αν το έγκαυμα αφορά το πρόσωπο, τότε να σιγουρευτείτε ότι το παιδί μπορεί να αναπνέει ελεύθερα.
* Τηλεφωνήστε στον γιατρό του παιδιού.

Τι θα κάνετε στα χημικά εγκαύματα;
1. Αφήστε να τρέξει μπόλικο νερό στην περιοχή για τουλάχιστον 5 λεπτά.
2. Μην αφαιρέσετε τα ρούχα του παιδιού προτού πλύνετε καλά την περιοχή με μπόλικο νερό.
3. Μεταφέρτε το παιδί στο κοντινό νοσοκομείο, αν η βλάβη είναι μεγάλη.
4. Εγκαύματα στο στόμα ή τα μάτια χρειάζονται άμεση αντιμετώπιση από γιατρό.

Τηλεφωνήστε αμέσως στο γιατρό αν...
1. Το έγκαυμα είναι δευτέρου ή τρίτου βαθμού.
2. Το έγκαυμα καλύπτει μεγάλη επιφάνεια του δέρματος.
3. Το έγκαυμα περιλαμβάνει τα μάτια, το στόμα ή τα γεννητικά όργανα ανεξάρτητα με το βαθμό.

Χρήσιμες οδηγίες για τους γονείς.
1. Μην αφήνετε ποτέ το παιδί σας να παίζει με σπίρτα, αναπτήρες ή την φωτιά.
2. Φοράτε στα παιδιά, όσο το δυνατόν, ρούχα μη αναφλέξιμα .
3. Παιδιά μικρότερα των οκτώ χρόνων χρειάζονται συνεχή επιτήρηση.
4. Μην αφήνετε τα παιδιά ποτέ μόνα στο σπίτι.
5. Δοχεία που περιέχουν ζεστό νερό ή οποιοδήποτε άλλο υγρό πρέπει να είναι σε σημεία που τα παιδιά να μην μπορούν να τα πάρουν.

Σχετικά Άρθρα

# data[].attributes.attachment_link.title
Εγκαύματα στα παιδιά

# data[].attributes.attachment_link.description
Δρ Αδάμος Χατζηπαναγής, Παιδίατρος Τα εγκαύματα είναι το δεύτερο σε συχνότητα αίτιο ατυχημάτων στην παιδική ηλικία. Τα εγκαύματα ανάλογα με την αιτία που τα προκάλεσε χωρίζονται σε θερμικά, ηλεκτρικά, χημικά και ακτινικά. Τα θερμικά εγκαύματα είναι τα πιο συχνά. Ανάλογα με τη σοβαρότητα του εγκαύματος χωρίζονται στις πιο κάτω κατηγορίες.